பிங்கலையில் பலன்: வல நாசியில் உண்டாகிற பிங்கலையில் அதாவது சூரியநாடிக் காலத்தில் கஷ்டமான வேலை எதுவும் அப்பியசிக்க, எவ்விதக் கொடூரமான செய்கையும் செய்ய, போஜனம் செய்ய, மலம் கழிக்க, போகம் செய்ய, கடல் யாத்திரை போக, சண்டை செய்ய; படை எடுக்க கஷ்டமான சாஸ்திரம் கற்க, குதிரை முதலாகிய நாற்கால் ஜீவன்களை வாங்க விற்க, மட்டமான மலை ஏற, குதிரை மல்யுத்தம் முதலாகிய பழக்கம் செய்ய, ஆறு குளம் கடல் முதலாகிய இடங்களில் நீந்த உலோகங்களைக் குறித்த சாஸ்திரங்களைப் படிக்க, பாடம் எழுத பணம் வாங்கக் கொடுக்க எஜமானத்துவமான வேலை பார்க்க அரசனைக் காண. இரண வைத்தியத்திற்கு மருந்து செய்ய கடினமான ஆகாரம் ஜீரணிக்க முயற்சி செய்யலாம்.